Turoperatorlarning xalqaro turizm yarmarkasi va koʻrgazmalaridagi pavilyon ijarasi xarajatlarini qoplab berish tartibi toʻgʻrisidagi nizomni tasdiqlash haqida
(resolution, 2026-03-17)

Oʻzbekiston Respublikasi Prezidentining “Oʻzbekiston Respublikasida turizm infratuzilmasini yaxshilash va xorijiy turistlar oqimini yanada oshirishga qaratilgan qoʻshimcha chora-tadbirlar toʻgʻrisida” 2024-yil 18-iyuldagi PF-102-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston Respublikasida turizm infratuzilmasini yaxshilash va xorijiy turistlar oqimini yanada oshirishga qaratilgan qoʻshimcha chora-tadbirlar toʻgʻrisida” 2024-yil 18-iyuldagi PF-102-son Farmoni 1-bandining “g” kichik bandiga muvofiq 2025-yil 1-yanvardan boshlab faoliyat boshlaganiga 3 yildan koʻp boʻlmagan turoperatorlarning xalqaro turizm yarmarka va koʻrgazmalaridagi pavilyon ijarasi xarajatining 50 foizi Oʻzbekiston Respublikasi Turizm qoʻmitasining (keyingi oʻrinlarda — Turizm qoʻmitasi) budjetdan tashqari Turizmni qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobidan qoplab berilishi belgilanganligi maʼlumot uchun qabul qilinsin. 2. Quyidagilarni nazar tutuvchi Turoperatorlarning xalqaro turizm yarmarkasi va koʻrgazmalaridagi pavilyon ijarasi xarajatlarini qoplab berish tartibi toʻgʻrisidagi nizom ilovaga muvofiq tasdiqlansin: turoperatorlarning xalqaro turizm yarmarkasi va koʻrgazmalaridagi pavilyon ijarasi xarajatlarini qoplab berish uchun ariza berish va uni koʻrib chiqish tartibi; xarajatlar qoplab beriladigan tadbirkorlik subyektlariga qoʻyiladigan talablar hamda xarajatlarni qoplab berishni rad etish asoslari; xarajatlarni qoplab berish uchun Jamgʻarma mablagʻlarini tadbirkorlik subyektlariga oʻtkazish tartibi. 3. Turizm qoʻmitasi Oʻzbekiston Respublikasi Raqamli texnologiyalar vazirligi va Adliya vazirligi bilan birgalikda bir oy muddatda: ushbu qaror bilan tasdiqlangan Nizomga muvofiq davlat xizmati Yagona interaktiv davlat xizmatlari portali (keyingi oʻrinlarda — YIDXP) orqali joriy etilishini taʼminlasin; YIDXPda davlat xizmatlari koʻrsatilishining har bir bosqichida murojaatlar koʻrib chiqilishini kuzatib borish imkoniyatini yaratsin. 4. Oʻzbekiston Respublikasi Adliya vazirligi davlat xizmatlarini koʻrsatishning belgilangan tartibiga rioya etilishi yuzasidan, shu jumladan, YIDXP orqali doimiy nazorat oʻrnatsin. 5. Oʻzbekiston Milliy teleradiokompaniyasi, Oʻzbekiston milliy axborot agentligiga Turizm qoʻmitasi bilan birgalikda faoliyat boshlaganiga 3 yildan koʻp boʻlmagan turoperatorlar uchun xalqaro turizm yarmarkasi va koʻrgazmalaridagi pavilyon ijarasi xarajatining 50 foizini Jamgʻarma mablagʻlari hisobidan qoplab berish tartibi toʻgʻrisida ommaviy axborot vositalari orqali keng yoritish tavsiya etilsin. 6. Mazkur qarorning bajarilishini nazorat qilish Oʻzbekiston Respublikasi ekologiya, atrof-muhitni muhofaza qilish va iqlim oʻzgarishi vaziri A.A. Abduxakimov zimmasiga yuklansin. 1. Ushbu Nizom faoliyat boshlaganiga 3 yildan koʻp boʻlmagan turoperatorlarning xalqaro turizm yarmarkasi va koʻrgazmalaridagi (keyingi oʻrinlarda — yarmarka va koʻrgazma) pavilyon ijarasi xarajatining 50 foizini Oʻzbekiston Respublikasi Turizm qoʻmitasining (keyingi oʻrinlarda — Qoʻmita) budjetdan tashqari Turizmni qoʻllab-quvvatlash jamgʻarmasi (keyingi oʻrinlarda — Jamgʻarma) mablagʻlari hisobidan qoplab berish tartibini belgilaydi. 2. Ushbu Nizomda quyidagi asosiy tushunchalardan foydalaniladi: turizm yarmarkasi (koʻrgazmasi) pavilyoni — turizm sohasi ishtirokchilari oʻz turistik mahsulotlari va xizmatlarini targʻib qilish hamda namoyish etishga moʻljallangan yarmarka (koʻrgazma) tashkil etiladigan majmua, inshoot yoki yer maydoni; turoperator — arizani topshirish jarayonida turistik mahsulotni shakllantirish, targʻib etish va realizatsiya qilish boʻyicha turistik faoliyatni amalga oshirish uchun litsenziya olganiga 3 yildan koʻp boʻlmagan yuridik shaxs; xalqaro turizm koʻrgazmasi — turizm sohasida turli mamlakatlar va tadbirkorlik subyektlari tomondan oʻz madaniyati, madaniy merosi, sayyohlik imkoniyatlari va mehmonxona xizmatlarini namoyish etadigan ixtisoslashtirilgan xalqaro koʻrgazma; xalqaro turizm yarmarkasi — turizm sohasida turli mamlakatlarning sayyohlik kompaniyalari hamda turizm sohasining boshqa ishtirokchilari tomonidan oʻz xizmatlari va mahsulotlarini xaridorlarga taqdim etishga ixtisoslashtirilgan xalqaro darajada oʻtkaziladigan tadbir. 3. Turoperatorning yarmarka va koʻrgazmadagi pavilyon ijarasi xarajatining 50 foizi Jamgʻarma mablagʻlari hisobidan Qoʻmita tomonidan oʻtkaziladigan tanlov natijalariga koʻra qoplanadi. 4. Pavilyon ijarasi xarajatining bir qismi qoplanadigan yarmarka va koʻrgazmaning roʻyxati Qoʻmita tomonidan shakllantiriladi. 5. Tanlov ushbu Nizomga 1-ilovadagi sxemaga muvofiq oʻtkaziladi. 6. Koʻrgazma va yarmarkada ishtirok etish uchun turoperator tadbirdan oltmish kalendar kun oldin davlat xizmatlari markazi yoki Oʻzbekiston Respublikasi Yagona interaktiv davlat xizmatlari portali orqali (keyingi oʻrinlarda — YIDXP) Qoʻmita huzuridagi “Milliy PR-markazi” DUKga (keyingi oʻrinlarda — Markaz) ushbu Nizomga 2-ilovaga muvofiq shakldagi ariza bilan murojaat qiladi. Bunda arizaga ushbu Nizomga 3-ilovada koʻrsatilgan maʼlumotlar mavjudligini tasdiqlovchi hujjatlar ilova qilinadi. 7. Ariza ariza beruvchi tomonidan identifikatsiya qilishning zamonaviy vositalari bilan (elektron raqamli imzo, daktiloskopiya, yagona identifikatsiya tizimidagi login va parol, mobil-ID va boshqalar) tasdiqlanadi. Ariza YIDXP orqali toʻldirilganda, ariza beruvchining elektron raqamli imzosi talab etilmaydi. 8. Tanlovda qatnashish uchun turoperator kuyidagi talablarga javob berishi lozim: Oʻzbekiston Respublikasining rezidenti boʻlishi; arizani topshirish jarayonida turistik mahsulotni shakllantirish, targʻib etish va realizatsiya qilish boʻyicha turistik faoliyatni amalga oshirish uchun litsenziya olganiga 3 yildan koʻp boʻlmasligi; Oʻzbekiston Respublikasi qonunchiligiga muvofiq “kirish turizmi” yoʻnalishi boʻyicha tadbirkorlik faoliyatini amalga oshirishi; faoliyati qonunchilik hujjatlarida belgilangan tartibda vaqtincha toʻxtatilgan, shuningdek, qayta tashkil etish yoki tugatish jarayonida boʻlmasligi; ilgari oʻtkazilgan koʻrgazma va yarmarkada ishtiroki uchun Qoʻmita oldida qarzdorligi mavjud emasligi. 9. Markaz besh ish kunida arizalarni ushbu Nizomning 8-bandi talablariga muvofiqligi yuzasidan oʻrganib chiqib, turoperatorning tanlovda ishtirok etishiga ruxsat berish yoki uni rad etish toʻgʻrisida (rad etish asoslari aniq koʻrsatilgan holda) qaror qabul qiladi hamda qarorning elektron nusxasini qaror qabul qilingan kundan eʼtiboran bir ish kunida davlat xizmatlari markazi (oʻzi kelgan holda murojaat qilinganda) yoki YIDXP (elektron shaklda murojaat qilinganda) orqali ariza beruvchiga yuboradi. 10. Arizani rad qilish uchun quyidagilar asos boʻladi: ariza va unga ilova qilingan hujjatlarda maʼlumotlar toʻliq koʻrsatilmaganligi yoki notoʻgʻri koʻrsatilganligi; ariza ushbu Nizomning 6-bandida belgilangan muddatdan kech taqdim etilganligi; turoperator ushbu Nizomning 8-bandida belgilangan talablarga javob bermasligi. Arizani ushbu bandda koʻrsatilmagan asoslar boʻyicha rad etishga yoʻl qoʻyilmaydi. 11. Koʻrgazma va (yoki) yarmarkada ishtirok etuvchi turoperator Qoʻmita raisining buyrugʻi bilan tasdiqlanadigan maxsus komissiya (keyingi oʻrinlarda — komissiya) tomonidan tanlab olinadi. Komissiya tarkibiga Qoʻmita raisi rahbarligida Qoʻmita, Markaz va Oʻzbekiston xususiy sayyohlik tashkilotlari uyushmasi mansabdor shaxslari va mutaxassislari kiritiladi. 12. Markaz Komissiyaning ishchi organi hisoblanadi. 13. Koʻrgazma va (yoki) yarmarkada ishtirok etuvchi turoperatorlar ariza roʻyxatga olingan sanadan boshlab oʻn besh ish kunida ushbu Nizomga 3-ilovada keltirilgan ball tizimiga muvofiq tanladi. 14. Komissiya tanlov natijalari boʻyicha turoperatorlarga yarmarka va koʻrgazmadagi pavilyon ijarasi xarajatining bir qismini qoplab berish toʻgʻrisida qaror qabul qiladi. 15. Markaz turoperatorlarni tanlov natijalari toʻgʻrisida bir ish kunida xabardor qiladi. Bunda tanlovdan oʻtmagan turoperatorlarga qabul qilingan qarorning asoslari haqida maʼlum qilinadi. 16. Markaz tanlab olingan turoperatorlar haqidagi axborotni www.uzbekistan.travel veb-saytida, Qoʻmitaning rasmiy veb-saytida hamda Markazning axborot resurslarida uch ish kunida eʼlon qiladi. 17. Komissiya faoliyati qarorlarni masʼuliyatlilik, oshkoralik va kollegiallik asosida muhokama qilish va qabul qilish orqali amalga oshiriladi. 18. Komissiya oʻz faoliyatida ushbu Nizom va boshqa qonunchilik hujjatlariga amal qiladi. 19. Komissiya aʼzosini almashtirishga faqat Komissiya raisining qaroriga koʻra yoʻl qoʻyiladi. 20. Komissiya, agar uning majlisida komissiya aʼzolarining kamida uchdan ikki qismi qatnashsa (kvorum), oʻz vazifalarini amalga oshirishda qonuniy huquqqa ega boʻladi. 21. Komissiya aʼzolari komissiya majlisi oʻtkaziladigan joy, sana va vaqt haqida oʻz vaqtida xabardor qilinishi lozim. Komissiya aʼzolari tomonidan sirtdan ovoz berish yoki soʻrov yoʻli bilan qaror qabul qilinishi mumkin. 22. Komissiya taqdim etilgan hujjatlarni (maʼlumotlarni) oʻrganish, tahlil qilish, baholash hamda uning natijalariga koʻra tanlov gʻoliblarini aniqlash boʻyicha qaror qabul qilish vazifalarini bajaradi. Komissiya zaruratga koʻra tanlovga ekspertlarni jalb qilishi mumkin. 23. Komissiya aʼzolari: ushbu Nizom va boshqa qonunchilik hujjatlari talablariga rioya etishi; Komissiya majlislarida shaxsan ishtirok etishi; turoperatorlarning arizalari va boshqa hujjatlarida mavjud boʻlgan maʼlumotlarning sir saqlanishini taʼminlashlari shart. 24. Komissiyaga komissiya raisi rahbarlik qiladi. Komissiya raisi komissiya ishining tashkil etilishi uchun javobgardir. Komissiya raisi boʻlmagan davrda uning majburiyatlarini Komissiya raisining oʻrinbosari bajaradi. 25. Komissiya raisi: Komissiyaning ishiga umumiy rahbarlik qiladi; Komissiya majlisining kun tartibi va uni oʻtkazish vaqtini tasdiqlaydi; Komissiya majlisi qonuniy huquqqa egaligini eʼlon qiladi yoki kvorum mavjud emasligi tufayli uni koʻchirish toʻgʻrisida qaror qabul qiladi; Komissiya majlisiga raislik qiladi va uning bayonlarini tasdiqlaydi. Komissiya raisi qonunchilikka muvofiq boshqa vazifalarni ham bajarishi mumkin. 26. Komissiya qarori kvorum mavjud boʻlganda, majlisda qatnashayotgan komissiya aʼzolarining oddiy koʻpchilik ovozi bilan qabul qilinadi. 27. Ovozlar teng boʻlgan taqdirda, Komissiya raisi hal qiluvchi ovozga ega boʻladi. Komissiya qarori majlis bayoni bilan rasmiylashtiriladi, bayon majlisda ishtirok etayotgan barcha komissiya aʼzolari tomonidan imzolanadi. 28. Komissiya tomonidan oʻz vakolatlari doirasida qabul qilinadigan qarorlar barcha tanlov ishtirokchilari uchun majburiydir. 29. Markaz tomonidan tanlovdan oʻtgan turoperator bilan tegishli koʻrgazma va (yoki) yarmarkada Qoʻmita jamgʻarmasi mablagʻlari hisobidan uning arizasida va komissiya bayonnomasida koʻrsatilgan shartlarda ishtirok etish toʻgʻrisida uch tomonlama shartnoma tuzadi. 30. Agar turoperator oʻz arizasi va Komissiya majlisi bayoni shartlarida shartnoma tuzishdan bosh tortsa, unga nisbatan tanlov natijalari bekor qilinadi. 31. Agar turoperator shartnoma shartiga koʻra koʻrgazma va (yoki) yarmarkada ishtirok etishdan asossiz ravishda bosh tortsa, uning koʻrgazma va (yoki) yarmarkada ishtirok etishi uchun Qoʻmita jamgʻarmasi hisobidan sarflangan mablagʻlarni Markazga qoplab beradi. 32. Turoperator Komissiya va Markaz qarorlari yoki ularning xodimlari xatti-harakatlari yuzasidan qonunchilikda belgilangan tartibda shikoyat qilishi mumkin. 33. Ushbu Nizomni qoʻllashda kelib chiqadigan nizolar qonunchilik hujjatlarida belgilangan tartibda hal etiladi. 34. Mazkur Nizom talablari buzilishida aybdor shaxslar qonunchilik hujjatlarida belgilangan tartibda javob beradilar. SubyektlarChora-tadbirlarBajarish muddatlariTuroperatorXalqaro koʻrgazma va (yoki) yarmarkalarda ishtirok etish uchun davlat xizmatlari markaziga yoki Yagona interaktiv davlat xizmatlari portali orqali “Milliy PR-markazi” DUKga (keyingi oʻrinlarda — Markaz) ariza bilan murojaat qiladi.Belgilangan tadbirdan 60 kalendar kun oldinMarkaz1. Arizani koʻrib chiqadi va turoperatorning tanlovda ishtirok etishiga ruxsat berish yoki tanlovda ishtirok etishini rad etish toʻgʻrisida qaror qabul qiladi.5 ish kuni ichida2. Qarorni davlat xizmatlari markazi (oʻzi kelgan holda murojaat qilinganda) yoki YIDXP (elektron tarzda murojaat qilinganda) orqali ariza beruvchiga yuboradi.1 ish kuni ichidaMaxsus komissiya1. Turoperatorning hujjatlarini oʻrganadi, tahlil qiladi va baholaydi.2. Turoperatorga yarmarka (koʻrgazma)dagi pavilyon ijarasi xarajatining bir qismini qoplab berish toʻgʻrisida qaror qabul qiladi.15 ish kun ichidaMarkaz1. Qabul qilingan qarorni turoperatorga yuboradi.1 ish kuni ichida2. Tanlovdan oʻtgan turoperatorlar haqidagi axborotni www.uzbekistan.travel veb-saytida, Qoʻmitaning rasmiy veb-saytida va Markazning axborot resurslarida eʼlon qiladi.3 ish kuni ichida NAMUNA“Milliy PR-markazi” DUKARIZA1. _______________________________________________________________________________________,(yuridik shaxsni roʻyxatdan oʻtkazish toʻgʻrisidagi guvohnoma boʻyicha ariza beruvchining toʻliq ismi)Roʻyxatdan oʻtgan:_________________________________________________________________________________________,(manzil, telefon, faks, elektron pochta)_________________________________________________________________________________________,Tadbirkorlik subyekti sifatida roʻyxatdan oʻtganligi toʻgʻrisida guvohnoma:_________________________________________________________________________________________,(raqami, roʻyxatdan oʻtkazilgan sanasi, vakolatli organning nomi)vakili_________________________________________________________________________________________,(lavozimi, yuridik shaxs rahbarining F.I.O.)_________________________________________________________________________________________,(yarmarka/koʻrgazma nomi)xalqaro turizm yarmarkasi va koʻrgazmasida ishtirok etish istagini bildiradi hamda ilovada koʻrsatilgan hujjatlar va maʼlumotlarni koʻrib chiqishni soʻraydi.2. Ushbu ariza orqali koʻrgazma/yarmarkada ishtirok etishimizni tasdiqlayman. Turoperatorlarning xalqaro turizm yarmarkasi va koʻrgazmalaridagi pavilyon ijarasi xarajatlarini qoplab berish tartibi toʻgʻrisidagi nizom bilan tanishdim.3. Arizaga zarur hujjat va maʼlumotlar ilova qilinadi _____._________________________________________________________________________________________,(lavozimi, ariza beruvchi yuridik shaxs rahbarning F.I.O.) _______________ (shaxsiy imzo)20 _____ y. _____ _____________(sana)